قلات: ڈپٹی کمشنرقلات منیراحمددرانی پارینے کہ ضلع ٹی امن و ایمنی ءِ اسہ وڑ تخنگ اٹ لیویز فورس قلات نا کڑد ستا کڑزک۔ لیویز فورس نا افسر و ورناک خواری و اُست خواہی اٹ فرض آتے پورو کرسا امن جوڑ کننگ اٹی ءُ۔ او پارینے کہ لیویز فورس قلات ءِ دوئی ویل آتا ایسری کن جوان گام گیج ہرفک۔ دا خیال آتا درشانی ءِ او امن و ایمنی ءِ اسہ وڑ تخنگ نا حالیت آتا بابت اٹ بٹنگوک آ خاص انگا دیوان آن تران کرسا کرے۔ دیوان اٹ ایڈیشنل ڈپٹی کمشنر قلات فدابلوچ اسسٹنٹ کمشنر منگچر محمدحنیف نورزئی SHO و ایلوفک بشخ ہلکر۔
(خ ن)
